
DOKUMENTACIJA ZA JAVNO NADMETANJE




 PODACI O NARUČITELJU 

Naziv i sjedište: UDRUGA ŽENA „IZVOR“; GLAVNA 78; KNEŽEVI VINOGRADI 31309
OIB: 20315539901
Br. telefona: 031/730-182
Kontakt osoba: Maja Rickert
e-mail: udruga.zena.izvor@gmail.com 



PREDMET NABAVE
Nabava higijenskih potrepština za krajnje korisnike u sklopu projekta ZAŽELI-program zapošljavanja žena, pod nazivom „Inkluzijom do zapošljavanja“;
Kodni broj: UP.02.1.1.05.0110

1. OPĆI PODACI
1.1. PODACI O NARUČITELJU
Naziv i sjedište: UDRUGA ŽENA „IZVOR“; GLAVNA 78; KNEŽEVI VINOGRADI 31309
OIB: 20315539901
Br. telefona: 031/730-182
e-mail: udruga.zena.izvor@gmail.com
1.2. OSOBA ZADUŽENA ZA KONTAKT
Ime i prezime: Maja Rickert
Broj telefona:031/730-182
Adresa e-pošte: udruga.zena.izvor@gmail.com

1.3. EVIDENCIJSKI BROJ NABAVE
UP.02.1.1.05.0110-1
1.4. SUKOB INTERESA
Ne postoje gospodarski subjekti s kojima je Naručitelj i s njim povezane osobe u sukobu interesa.

1.5.VRSTA POSTUPKA NABAVE
Javno nadmetanje.
1.6. PROCIJENJENA VRIJEDNOST NABAVE
= 345.600,00 kuna;(bez PDV-a) za razdoblje od 23 mjeseca
1.7. POČETAK POSTUPKA NABAVE
Postupak nabave započinje objavljivanjem Obavijesti o nabavi na internetskoj stranici www.strukturnifondovi.hr.   
[bookmark: _Toc511027886]



1.8. VRSTA UGOVORA 
Ugovor o nabavi robe bit će sklopljen sukladno uvjetima ove Dokumentacije i Ponudi odabranog Ponuditelja, a zaključit će se najkasnije u roku petnaest (15) dana od dana donošenja Odluke o odabiru.
Ugovor o nabavi roba realizirat će se putem Narudžbenica. Naručitelj će Narudžbenice izdati temeljem uvjeta Ugovora i financijske Ponude koja je dostavljena sukladno zahtjevima navedenima u Dokumentaciji za nadmetanje. Stvarne količine i potrebe utvrdit će se prilikom izdavanja svake pojedine Narudžbenice


1.9. OBJAŠNJENJA I IZMJENE DOKUMENTACIJE ZA NADMETANJE
Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za postupak nabave. Sva pitanja vezana uz ovaj natječaj mogu se postaviti slanjem upita na e-mail adresu: udruga.zena.izvor@gmail.com i to najkasnije do petog (5) dana prije dana u kojem ističe rok za dostavu ponuda. Naručitelj je obvezan na pravodobno dostavljen upit odgovoriti najkasnije u roku tri (3) dana nakon prijema upita Ponuditelja.

2. PODACI O PREDMETU NABAVE
2.1. OPIS PREDMETA NABAVE
Predmet nabave je nabava higijenskih potrepština za kućanstvo za krajnje korisnike u sklopu projekta „Inkluzijom do zapošljavanja“ UP.02.1.1.05.0110. sukladno Troškovniku (prilog III),Tehničkim specifikacijama (prilog IV) i Ponudbenom listu (prilog II) koji su sastavni dio Dokumentacije za nadmetanje. Ponuditelj je dužan ponuditi predmetnu robu na način da ista odgovara svim tehničkim specifikacijama i određenoj minimalnoj štetnosti i utjecaju na okoliš kako je  određenu u prilogu IV.
2.2. OPIS I OZNAKA GRUPA PREDMETA NABAVE
Predmet nabave nije podijeljen na grupe te je Ponuditelj u obvezi ponuditi cjelokupan predmet nabave, odnosno ponuda mora sadržavati sve stavke Troškovnika.



2.3. KOLIČINA PREDMETA NABAVE
Količine su okvirne,a nalaze se u Troškovniku(prilog III). Stvarna količina realizirana na temelju ugovora može biti veća ili manja od okvirne količine. Naručitelj će predmet nabave naručiti prema svojim stvarnim potrebama putem mjesečnih narudžbenica i nije u obvezi naručiti količine navedene u Troškovniku. Proizvodi nabave se također mogu mijenjati sukladno potrebama.
[bookmark: _GoBack]Ukupna plaćanja bez PDV-a na temelju svih mjesečnih računa ne smiju prelaziti procijenjenu vrijednost nabave iz točke 1.6.

2.4.  TEHNIČKE SPECIFIKACIJE PREDMETA NABAVE
Za sve ponuđene proizvode ponuditelj je dužan priložiti svojoj ponudi tehnički opis (naziv proizvođača, opis proizvoda i količinu punjenja) te ponuditi proizvode koji imaju minimalnu štetnost i utjecaj na okoliš (Tehničke specifikacije -prilog IV). Ponuđeni proizvodi moraju u cijelosti zadovoljiti sve tražene uvjete iz ove točke Dokumentacije za nadmetanje. Odabrani ponuditelj se obvezuje dostavljati robu u ambalaži- pakiranju koja jamči očuvanje kvalitete prilikom skladištenja i transporta. Pojedinačni paketi s higijenskim potrepštinama isporučuju se pakirani u ambalaži (kartonska kutija) dostavljeni i dopremljeni odgovarajućim vozilima na lokaciju isporuke na adresu udruge u uredovno vrijeme, radnim danom od 07h-15h:

Udruga žena Izvor
Glavna 78
Kneževi Vinogradi 31309

Kod odabira ambalaže za pakiranje kućanskih i osnovnih higijenskih potrepština potrebno je voditi računa o rukovanju s paketima kod transporta kako ne bi došlo do rasipanja sadržaja i drugih manipulativnih problema. 
Ambalaža u kojoj su pakirane higijenske potrepštine treba biti označena logom projekta na vanjskoj strani ambalaže (prilog VII) i s popisom artikala koji se stavlja unutar ambalaže u paket/kartonsku kutiju. Oznaka s logom projekta koja se stavlja na ambalažu nalazi se u prilogu. Oznaka se stavlja na ambalažu i treba biti najmanje veličine A5 Moguća je i druga veličina oznake za koju odabrani Ponuditelj treba dobiti suglasnost Naručitelja. Higijenski paketi se slažu na temelju narudžbenice i uputa Naručitelja.
Popis artikala koji se stavlja u paket mora odgovarati sadržaju paketa. Trošak ambalaže, paketa,  tiskanja  popisa  artikala  u  paketu,  oznake  za  pakete  na  ambalaži  kao  i  sav   ostali trošak slaganja, transporta i isporuke paketa snosi odabrani Ponuditelj i treba biti uključen u cijenu paketa. 
Za nepravilnosti pri deklariranju proizvoda, koja utvrdi inspekcija u poslovnim jedinicama Naručitelja, novčana kazna koja je izrečena Naručitelju i odgovornoj osobi ide na teret odabranog Ponuditelja.
Kako  bi  se  ponuda  smatrala  valjanom, ponuđeni  predmet  nabave  mora  zadovoljiti minimalno ono što je traženo u Prilogu IV – Tehničke specifikacije.
Roba se mora isporučiti pravodobno te sukladno Tehničkim specifikacijama i potpisanim Ugovorom.
[bookmark: _Toc511027896]
2.5. TROŠKOVNIK
Troškovnik (Prilog III) je sastavni dio Dokumentacije za nadmetanje. Količine navedene u Troškovniku su okvirne, a stvarna količina realizirana na temelju Ugovora može biti veća ili manja od okvirne količine.
Troškovnik mora biti u potpunosti popunjen. Ponuditelj ne smije ni na koji način mijenjati stavke troškovnika.
Jedinične cijene svake stavke Troškovnika i ukupna cijena moraju biti zaokružena na dvije decimale. Ako određenu uslugu, naknadu ili trošak ponuditelj neće naplaćivati ili je uračunata u cijenu neke druge stavke troškovnika, ponuditelj je obvezan upisati iznos 0,00.
Ponuditelj ne smije mijenjati izvorni oblik Troškovnika.
Mjerodavne su jedinične cijene upisane u Troškovniku - nije dopušteno zasebno iskazivati popust ili povećanje cijena. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika


2.6. ROK ISPORUKE ROBE
Rok isporuke je jedan od kriterija za odabir ekonomski najpovoljnije ponude.
Dinamiku isporuka, te količine isporuka određivat će Naručitelj pojedinačnim narudžbenicama, prema stvarnim potrebama. Nije dopuštena sukcesivna isporuka po jednoj narudžbenici.
Krajnji rok isporuke higijenskih paketa je 7 dana od zaprimanja narudžbenice naručitelja.

2.7. MJESTO ISPORUKE ROBE
Roba  se  isporučuje  na  adresu  naručitelja:  
Udruga žena ”Izvor”; 
Glavna 78; 
Kneževi Vinogradi 31309 







3.   RAZLOZI ISKLJUČENJA GOSPODARSKOG SUBJEKTA IZ POSTUPKA NABAVE
Gospodarski subjekt isključuje se iz postupka nabave u bilo kojoj njegovoj fazi:
· Ako nije registriran za djelatnost koja je predmet nabave
· Ako  je  on  ili  osoba  ovlaštena  za  njegovo  zakonsko  zastupanje  pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima
· Ako je pravomoćno osuđen za kazneno djelo ili prekršaj u vezi s obavljanjem
profesionalne djelatnosti, odnosno za odgovarajuće djelo prema propisima države                      sjedišta ponuditelja
· Ako  nije  ispunio  obvezu  plaćanja  dospjelih  poreznih  obveza  i  obveza  za mirovinsko i zdravstveno osiguranje, osim ako mu prema posebnom zakon uplaćivanje tih obveza nije dopušteno ili je odobrena odgoda plaćanja,
· Ako  je lažno predstavio  ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije.
· Ako je u stečaju, insolventan ili u postupku likvidacije, ako njegovom imovinom upravlja  stečajni  upravitelj  ili  sud,  ako  je  u  nagodbi  s  vjerovnicima,  ako  je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.
· Ako je posljednje dvije godine do početka postupka nabave učinio težak profesionalni propust, a koji Naručitelj može dokazati na bilo koji način.

Naručitelj kao dokaz da se gospodarski subjekt ne nalazi u jednoj od situacija navedenih u ovoj točki Dokumentacije za nadmetanje prihvaća potpisanu Izjavu o nepostojanju razloga za isključivanje ponuditelja od strane osobe ovlaštene za zastupanje gospodarskog subjekta koja se dostavlja u ponudi. Obrazac Izjave nalazi se u prilogu dokumentacije (Prilog I).

Naručitelj može u bilo kojem trenutku postupka nabave zatražiti od Ponuditelja, a posebno od odabranog ponuditelja da prije sklapanja ugovora, dostavi jedan ili više dokumenata koji potvrđuju da se ponuditelj ne nalazi u prethodno navedenim situacijama (Potvrda Porezne uprave o stanju duga ne starija od 30 dana ili drugi dokument iz kojeg je vidljivo stanje duga ponuditelja). 





4.   UVJETI, DOKAZI  KVALIFIKACIJE PONUDITELJA
4.1. UVJETI PRAVNE I POSLOVNE SPOSOBNOSTI
Ponuditelj mora dokazati svoj upis u poslovni, sudski, obrtni, strukovni ili drugi odgovarajući registar države sjedišta ponuditelja. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. 
Dokaz ne smije biti stariji od 3 mjeseca računajući od dana objave postupka nabave.
4.2. UVJETI FINANCIJSKE SPOSOBNOSTI
U  svrhu  zadovoljenja  minimalne  razine  financijske  sposobnosti,  Ponuditelj  u  svojoj ponudi dostavlja dokument:
•    Obrazac BON-2/ SOL-2
ili drugi odgovarajući dokumenti kojima se dokazuje solventnost gospodarskog subjekta. 
Traženim dokumentom Ponuditelj  mora  dokazati  da  mu  račun  u  posljednjih  šest  (6) mjeseci (uključujući od datuma obavijesti o nadmetanju) nije bio u blokadi duže od sedam (7) dana u kontinuitetu, odnosno ne više od deset (10) dana sveukupno za 
navedeno razdoblje, čime  dokazuje da ima stabilno financijsko  poslovanje.

4.3. PRAVILA DOSTAVLJANJA DOKUMENATA
Svi dokumenti koje ponuditelj mora dostaviti naručitelju mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Prije sklapanja ugovora, naručitelj može od odabranog ponuditelja zatražiti dostavu izvornika ili ovjerenih preslika jednog ili više dokumenata koji su bili traženi, a koje izdaju nadležna tijela. Ako je odabrani ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovno dostavljati.



5.   PONUDA
5.1.  SADRŽAJ PONUDE
Ponuda mora sadržavati:
1.   Prilog I -    Izjavu o nepostojanju razloga za isključenje popunjenu, potpisanu i ovjerenu od strane    osobe po zakonu ovlaštene za zastupanje                                                                                    
2.   Prilog II -  Ponudbeni list popunjen, potpisan i ovjeren od strane osobe po zakonu ovlaštene za zastupanje  
3.   Prilog III -  Troškovnik popunjen, potpisan i ovjeren od strane osobe po zakonu ovlaštene za zastupanje
4.   Prilog IV -  Tehničke specifikacije
5.   Prilog V -  Izjavu o prihvaćanju uvjeta iz Dokumentacije za nadmetanje, popunjenu, potpisanu i ovjerenu od strane osobe po zakonu ovlaštene za zastupanje
6.   Tražene dokaze o pravnoj i poslovnoj sposobnosti te  financijskoj sposobnosti navedene u točkama 4.1., 4.2. 
Predmetnu dokumentaciju ponuditelji su obvezni pažljivo pregledati i upoznati se sa svim zahtjevima Naručitelja te dostaviti ponudu prema traženim zahtjevima.
Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.
Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.
Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.
Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.
Ponuda se dostavlja u izvorniku.
Ponuda se piše neizbrisivom tintom.
Ispravci u ponudi moraju biti izrađeni na način da su vidljivi (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma ispravka biti potvrđeni potpisom ponuditelja.

5.2. VALUTA PONUDE
Cijene se izražavaju u kunama.


5.3.  NAČIN ODREĐIVANJA CIJENE PONUDE
Ponuditelj je obvezan:
•    cijene u ponudi iskazati u brojkama u kunama (HRK)
•    navesti jedinične cijene za svaku pojedinu stavku iz Troškovnika
•    cijenu ponude iskazati bez PDV-a, iznos PDV-a i ukupan iznos s PDV-om
•    u cijenu uračunati sve troškove
Ako ponuditelj ne postupi u skladu sa zahtjevima iz ove točke, ponuda će biti odbačena kao nepravilna.
Kada cijena ponude bez PDVa izražena u Troškovniku ne odgovara cijeni ponude bez PDVa izraženoj u Ponudbenom listu, vrijedi cijena ponude bez PDVa izražena u Troškovniku.
Pretpostavlja se da je Ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja taksa, poreza i drugih davanja te da po toj osnovi neće tražiti izmjenu ugovorene cijene.
Ako ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.
Cijene ponude su nepromjenjive tijekom trajanja ugovora. Sve troškove koji se pojave iznad deklariranih cijena ponuditelj snosi sam.  U ukupnu cijenu ponude uračunati su troškovi isporuke odnosno dostave robe, ambalaže za pakiranje higijenskih potrepština, izrada popisa robe i izradu oznaka na vanjskoj strani ambalaže (LOGO)

5.4. KRITERIJ ZA ODABIR PONUDE
Kriterij  za  odabir  ponude   je   najbolji  omjer  cijene   i  kvalitete (minimalan utjecaj i štetnost na okoliš). Prilikom  odabira najpovoljnije ponude Naručitelj će koristiti sljedeće kriterije za evaluacije ponuda: 
CIJENA PONUDE                 udio u ocjeni 90%                    najviše 90 bodova 
ROK ISPORUKE                  udio u ocjeni 10%                     najviše 10 bodova
Ocjenu ponude čini zbroj ostvarenih bodova temeljem kriterija cijene ponude i roka isporuke, zaokruženo na dvije decimale, odnosno:
OP(ocjena ponude) = KCP (kriterij cijene ponude) + KRI (kriterij roka isporuke)

Izračun bodova po pojedinim kriterijima obavljati će se na slijedeći način:
KCP – Financijski dio ponude (90% udjela)                                                                      
Maksimalan broj bodova dobiva prihvatljiva ponuda s najnižom ponuđenom cijenom, a ostalim prihvatljivim ponudama  broj bodova umanjuje se u  omjeru  ponuđenih  cijena prema slijedećoj ponuđenoj cijeni. Tada se bodovna vrijednost ponuđene cijene izračunava po slijedećoj formuli:
KCP = najniža ponuđena cijena/cijena ponude koja je predmet ocijene x 90 (broj bodova za KCP)
Temeljem vrednovanja ponude po KRI najviše se može dobiti 10 bodova. Maksimalni rok isporuke je 7 dana. Ponude s rokom isporuke dužim od 7 dana bit će isključene iz nadmetanja. Ukoliko se nudi rok isporuke kraći od 2 dana, smatrat će se da je ponuđen minimalni rok koji se uzima u obzir. Bodovna vrijednost ponuđenog roka isporuke se izračunava na slijedeći način:

	rok isporuke 7 dana
	0 bodova

	rok isporuke 6 dana
	2 bodova

	rok isporuke 5 dana
	4 boda

	rok isporuke 4 dana
	6 bodova

	rok isporuke 3 dana
	8 bodova

	rok isporuke 2 i manje dana
	10 bodova



Rok  isporuke  moguće  je  iskazivati  isključivo  cijelim  brojem  u  danima,  kako  je iskazano u gornjoj tablici, a navodi se u Prilogu IV. Tehničke specifikacije.
U  slučaju  da  su  dvije  ili  više  ponuda  jednako  rangirane  prema  kriteriju  odabira, naručitelj će odabrati ponudu koja je zaprimljena ranije.

5.5. JEZIK I PISMO PONUDE
Ponuda se u cijelosti dostavlja na hrvatskom jeziku i latiničnom pismu.
5.6.  ROK VALJANOSTI PONUDE                                                                                              
15 dana od dana isteka roka za dostavu ponude.
5.7.  POJAŠNJENJE I UPOTPUNJAVANJE
Ako  podaci  ili  dokumentacija  koju  Ponuditelj  podnese  jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene prijava i ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.
Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude. Naručitelj može tražiti i pojašnjenja u vezi s dokumentima traženim u dijelu  koji  se  odnosi na ponuđeni predmet  nabave, pri čemu pojašnjenje ne smije rezultirati izmjenom ponude. Postupanje Naručitelja vezano uz pojašnjenje i upotpunjavanje prijava i ponuda, odnosno zahtjevi i postupanje Naručitelja, moraju biti u skladu s načelima jednakog tretmana i transparentnosti. 
5.8.  IZMJENA ILI POVLAČENJE PONUDE
Tijekom roka za dostavu ponuda Ponuditelj može ponudu mijenjati i dopunjavati, ili od ponude odustati na temelju pisane izjave. Promjene i dopune ponude, ili odustajanje od ponude, Ponuditelji dostavljaju na isti način kao i ponudu. U slučaju odustajanja od ponude, Ponuditelj može zahtijevati povrat svoje neotvorene ponude. Ponuditelj može izmijeniti ili povući svoju ponudu prije isteka roka za podnošenje (otvaranje) ponuda. Svaka izmjena ili obavijest o povlačenju ponude od strane ponuditelja mora biti zatvorena i zapečaćena na isti način kao i ponuda, s tim da se omotnica dodatno označi tekstom „POVLAČENJE“ ili „IZMJENA“, ovisno o namjeri Ponuditelja. Ponuda se ne može mijenjati ili povući nakon isteka roka određenog za podnošenje (otvaranje) ponuda.

6.   OSTALE ODREDBE
6.1. VRIJEME I MJESTO DOSTAVLJANJA PONUDA

•    krajnji rok za dostavu ponuda je: 07.09. 2018. godine do 12:00 sati
•    mjesto   podnošenja   ponuda:   Udruga žena ”Izvor”; Glavna 78; Kneževi   Vinogradi; 31309
Do navedenog roka za dostavu ponude, ponuda mora biti dostavljena i zaprimljena bez obzira na način dostave. Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude. Ponude koje nisu zaprimljene u propisanom roku za dostavu, neće se otvarati i vraćaju se ponuditelju neotvorene. 

6.2.  NAČIN DOSTAVE
Ponuditelj podnosi svoju ponudu o vlastitom trošku bez prava potraživanja nadoknade od naručitelja po bilo kojoj osnovi. Ponuda može biti dostavljena poštom ili izravno na adresu Naručitelja u zatvorenoj omotnici. Ponuditelj snosi rizik gubitka ili nepravovremenog dostavljanja ponude.
Na omotnici treba navesti adresu naručitelja:

UDRUGA ŽENA IZVOR
GLAVNA 78
31309 KNEŽEVI VINOGRADI
u donjem desnom kutu omotnice treba biti naznaka:
”NE OTVARAJ – PONUDA ZA JAVNO NADMETANJE” 
”Nabava  higijenskih  potrepština  za  krajnje  korisnike  u  sklopu  projekta  ”Inkluzijom do zapošljavanja”,  UP.02.1.1.05.0110. u  sklopu  Programa zapošljavanja žena „Zaželi“ 
(Broj poziva: UP.02.1.1.05)”.
Na  omotnici  treba  navesti  potpuni naziv i adresu Ponuditelja radi evidencije prispjelih ponuda ili u slučaju da je ponuda zakašnjela kako bi se mogla neotvorena vratiti Ponuditelju. Ako omotnica nije zatvorena, zapečaćena i označena kako je navedeno, Naručitelj ne snosi nikakvu odgovornost ako se ponuda prerano otvori.
6.3. ZAPRIMANJE I OTVARANJE PONUDA
Svaka pravodobno zaprimljena ponuda upisuje se u upisnik o zaprimanju ponuda. Na zatvorenoj  omotnici  ubilježiti  će  se redni broj  zapisnika,  datum  i  vrijeme zaprimanja. Ako je dostavljena izmjena i/ili dopuna ponude, ponuda dobiva novi redni broj prema redoslijedu zaprimanja posljednje izmjene i/ili dopune te ponude. Ponuda se u tom slučaju smatra zaprimljena u trenutku zaprimanja posljednje izmjene i/ili dopune.
Upisnik o zaprimanju ponuda sastavlja i potpisuje za to ovlaštena osoba Naručitelja.          
Ponuda dostavljena nakon roka za dostavu ponuda ne upisuje se u upisnik o zaprimanju ponuda, evidentira se kao zakašnjela ponuda te neotvorena vraća pošiljatelju bez odgode. Ponude se otvaraju prvi radni dan nakon isteka roka za dostavu ponuda te se vodi zapisnik o istom.
6.4. PREGLED I OCJENA PONUDA
Komisija za nabavu nakon isteka roka za dostavu ponuda otvara ponude, pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje. U postupku pregleda i ocjene ponuda Naručitelj vrši:
· Provjeru formalne sukladnosti ponude s uvjetima iz ove Dokumentacije
· Provjeru postoje li razlozi za isključenje ponude te ispunjavanja li uvjete kvalifikacije odnosno kriterije za pravnu i poslovnu sposobnost, te financijsku sposobnost 
· Provjeru ispunjenja uvjeta vezanih za predmet nabave i tehničkih specifikacija te ispunjenje ostalih zahtjeva, uvjeta i kriterija utvrđenih u Dokumentaciji o nadmetanju
· Evaluaciju ponuda na temelju prethodno objavljenih kriterija za odabir 

6.5.  ODLUKA O ODABIRU ILI PONIŠTENJU
Rok za donošenje odluke o odabiru je 5 dana od dana isteka roka za dostavu ponude.

Naručitelj je obvezan na temelju rezultata pregleda i ocjene prijava ili ponuda odbiti:
· ponudu koja je stigla nakon roka za dostavu
· ponudu  koja  je  na  drugom  jeziku  nego  je  navedeno  u  OoN  i  Dokumentaciji  za nadmetanje
· ponudu koja nije cjelovita tj. ne sadrži sve elemente navedene u članku   5.1. ove Dokumentacije te koju nije moguće u razumnom roku, ne kraćem od 5 kalendarskih dana,  upotpuniti  nužnim  podacima  ili dokumentacijom  koja  nedostaje  u  skladu  s načelima jednakog tretmana i transparentnosti
· ponudu koja sadrži pogreške, nedostatke i nejasnoće, odnosno ako pogreške, nedostaci i nejasnoće nisu uklonjive
· ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća
· ponudu  Ponuditelja  koji  nije  dokazao   uvjete   i  kriterije  kvalifikacije  odnosno  sposobnosti u skladu s Dokumentacijom za nadmetanje
· ponuda  koja  nije  zadovoljila  uvjete  vezane  za  predmet  nabave,  kriterij  za  odabir ponude i tehničke specifikacije predmeta nabave
· ponudu koja je suprotna odredbama Dokumentacije za nadmetanje
· ponudu koja ne ispunjava obvezne tehničke specifikacije određene u Prilogu IV.

Naručitelj donosi odluku o odabiru najbolje ponude koja će minimalno sadržavati naziv i adresu odabranog Ponuditelja, ukupnu vrijednost odabrane ponude, sa i bez PDV-a te datum donošenja odluke i potpis odgovorne osobe.

Naručitelj će poništiti postupak nabave ako:
· nije pristigla niti jedna prijava ili ponuda;
· nije zaprimio niti jednu valjanu prijavu ili ponudu


Naručitelj može poništiti postupak nabave ako:
· je cijena najpovoljnije ponude veća od osiguranih sredstava za nabavu
· se tijekom postupka utvrdi da je Dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
· su nastale značajne nove okolnosti vezane uz projekt za koji se provodi nabava 




6.6.  ROK, NAČIN I UVJETI PLAĆANJA
Sva plaćanja Naručitelj će izvršiti na poslovni račun odabranog Ponuditelja.

Obračuni  i  plaćanja  izvršene  usluge  obavljat  će  se  temeljem  dostavljenih  računa,  a Naručitelj se obvezuje za uredno izvršeni posao izvršiti isplatu u roku od 15 dana od dana zaprimanja računa od strane ponuditelja.

Naručitelj ne predviđa plaćanje predujma (avansa).

6.7. POTPISIVANJE UGOVORA
Nakon provedene nabave Naručitelj će sklopiti ugovor o nabavi s odabranim ponuditeljem.
Ugovorne strane izvršavat će ugovor o nabavi roba u skladu s uvjetima određenima u dokumentaciji o nabavi i odabranom ponudom.
Ako odabrani ponuditelj odbije potpisati ugovor o nabavi naručitelj može raskinuti ugovor i donijeti novu odluku o odabiru sljedeće prihvatljive i prikladne ponude ili poništiti postupak nabave.
Ugovor o nabavi mora biti u skladu s odabranom ponudom i uvjetima određenima u dokumentaciji o nabavi. Prilog ove dokumentacije je i prijedlog ugovora (Prilog VI) 
Ugovor o nabavi stupa na snagu onog dana kada ga potpišu obje strane.                                     

6.8.  NEUOBIČAJENO NISKA CIJENA
Ako  je  u  ponudi  iskazana  neuobičajeno  niska  cijena  ponude  ili  neuobičajeno  niska pojedina jedinična cijena što dovodi u sumnju mogućnost isporuke robe koja je predmet nabave, Naručitelj može odbiti takvu ponudu.
Prije odbijanja ponude Naručitelj će pisanim putem od Ponuditelja zatražiti objašnjenje s podacima o  sastavnim elementima ponude koje  smatra bitnima za  izvršenje ugovora. Naručitelj   će   provjeriti   podatke   o   sastavnim   elementima   ponude   iz   objašnjenja ponuditelja, uzimajući u obzir dostavljene dokaze.

6.9.  ZAVRŠNE ODREDBE
Rok za donošenje odluke o odabiru ili odluke o poništenju postupka jednostavne nabave roba, radova i usluga iznosi najduže 5 dana od isteka roka za dostavu ponuda.
Naručitelj će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem poštom i/ili elektroničkim putem ili kombinacijom tih sredstava Istodobno s Odlukom o odabiru ili Odlukom o poništenju.

Ponuda i dokumenti priloženi uz ponudu ne vraćaju se ponuditeljima, osim u slučaju zakašnjele ponude, odustajanja ponuditelja od dostavljene ponude, te u slučaju poništenja postupka javnog nadmetanja kada će naručitelj vratiti ponuditelju neotvorenu ponudu.



Prilozi:


Prilog I: Izjava o nepostojanju razloga isključenja 
Prilog II: Ponudbeni list
Prilog III: Troškovnik
Prilog IV: Tehničke specifikacije
Prilog V: Izjava o prihvaćanju uvjeta iz dokumentacije
Prilog VI: Prijedlog Ugovora o nabavi
Prilog VII: Logo projekta

